སྐབས་དེར་མདོ་སྨད་ཡུལ་གྲྭ་ཆེན་པོར་ཆེ་བ་དྲུག་དང་ལྡན་པའི་སྔ་འགྱུར་བའི་རྒྱལ་དབང་པདྨ་འབྱུང་གནས་ཀྱིས་སྦས་པའི་གཏེར་གནས་བྱིན་རླབས་ཀྱི་རླན་དྲོད་མ་ཡལ་བ་དང་དངོས་གྲུབ་ཀྱི་ཆུ་རྒྱུན་མ་ཆད་པར་བོད་ཀྱི་མཁས་བ་མི་གསུམ་སྟེ།གཡོ་དགེ་བའི་འབྱུང་གནས་དང་།གཙང་རབ་གསལ།དམར་ཤཱཀྱ་མུ་ནེའི་བཞུགས་གནས་ཁྱད་པར་ཅན་པདྨོའི་ཆོས་རྫོང་ངམ་ཕུ་ལ་ཡང་རྫོང་དང་།བྲག་དཀར་སྤྲེལ་རྫོང་ངམ་འདུ་མོ་རྫོང་།ཨ་ཆུང་གནམ་རྫོང་།ཤ་རྫོང་བཅས་མདོ་སྨད་ཀྱི་རྫོང་ཆེན་བཞིའི་ནང་གི་གནས་མཆོག་ཨ་ཆུང་གནམ་རྫོང་དུ་ཕེབས་ཏེ།ཆིན་རྒྱལ་རབས་ཀྱི་གོང་མ་ཀུན་སྐྱོང་རྒྱལ་པོ་སྟེ་ཐོངས་ཀྲི་ཁྲི་ལོ་བཅུ་གཉིས་པ་རབ་བྱུང་བཅོ་ལྔ་བའི་ཆུ་མོ་བྱལོའི་ཡས་མས་སུ་བསྟན་པ་ཕྱི་དར་གྱི་ཆུ་མགོ་གནས་མཆོག་འདིར་ཆོས་སྐུའི་རང་བསྲེལཀློང་ཆེན་མཛོད་བདུནདཔར་ཤིང་དང་བཅས་པ་དངོས་སུ་བཞེངས་སོ།།